બંને ટીમોના ટૉપ સ્કોરરની વાત કરીએ તો દિલ્હી માટે કેપ્ટન શ્રેયસ અય્યરે 7 મેચોમાં 3 અર્ધ સદીઓની મદદથી 244 રન બનાવ્યા છે. તેણે કેપ્ટન તરીકે પોતાની પ્રથમ મેચમાં જ શાનદાર 93* રનની ઈનિંગ રમી હતી. બીજી તરફ ચેન્નઈ માટે અંબાતી રાયડૂએ 7 મેચોમાં બે અડધી સદીઓ સાથે 329 રન બનાવ્યા છે અને તે ઓરેન્જ કેપ સાથે રમી રહ્યો છે. બોલિંગમાં દિલ્હી માટે ટ્રેન્ટ બોલ્ટ 7 મેચોમાં 11 જ્યારે ચેન્નઈ માટે શાર્દુલ ઠાકુર 6 મેચમાં 8 વિકેટ ઝડપી સૌથી શ્રેષ્ઠ બોલર રહ્યાં છે.